《和王夷仲雪中见贻》
宋代·吴芾

岁晚端居寂寞滨，雪花零乱更愁人。
卷帘已觉青山老，入座仍添白发新。
写景自怜佳句少，论交还喜宿心亲。
来诗况复清如雪，想见吟成泣鬼神。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。